stanford-oval/wikipedia huggingface dataset:
מיקרו-כלכלה
נושאים במיקרו כלכלה > מושגים בסיסיים

שוק (כלכלה) – ביקוש והיצע – גמישות – ערך עודף של יצרן – תחרות משוכללת – כלכלה מודרנית - מונחים
נושאים במיקרו כלכלה > תורת הצרכן

תועלת שולית – העדפות – עקומת אדישות – תועלת – הכנסה
נושאים במיקרו כלכלה > התארגנות ענפית

תחרות משוכללת – מונופול – דואופול – אוליגופול – מונופסון – קרטל
נושאים במיקרו כלכלה > ייצור ותמחור

גורמי ייצור – עקומת התמורה – פונקציית הייצור – יתרון לגודל – אפליית מחירים – עלות אלטרנטיבית
נושאים במיקרו כלכלה > כלכלת רווחה

יעילות פארטו – מדד ג'יני – קו העוני
נושאים במיקרו כלכלה > כשלי שוק

כשל שוק – השפעה חיצונית – מוצר ציבורי – מסים
נושאים במיקרו כלכלה > כלכלה פיננסית

תאוריית השוק היעיל – מימון – סיכון
נושאים במיקרו כלכלה > סחר בינלאומי

סחר בינלאומי – מכס
נושאים במיקרו כלכלה > מתודולוגיה

תורת המשחקים – כלכלה מוסדית – כלכלה נאו-קלאסית – האסכולה האוסטרית
ההצגה הגרפית המקובלת למודל היצע וביקוש
נועם גיל

| --- | --- |

 לידה:  1983 (בן 41 בערך) 
 מידע כללי
 מדינה:  ישראל 
 ספורט
 ענף ספורט:  סיף 
 
נועם גיל (נולד ב-1983) הוא סייף ישראלי לשעבר (בענף הדקר). הוא ייצג את ישראל בתחרויות רבות בעולם, וזכה במדליות במספר תחרויות מסבב גביע העולם.
קריירה

גיל החל את דרכו ב-1989 אצל המאמן אפרים דביר בבית הספר "רעות" בו למד[דרוש מקור].
בשנת 1993 עבר להתאמן במועדון הסיוף הפועל כפר סבא תחת המאמן שמעון שפרוכמן.
חבר פעיל בסגל נבחרת ישראל בגילאים השונים משנת 1996 ועד 2005.
שנות השיא של גיל היו 2000–2004, בהן היה אלוף ישראל בנוער (2002) ושלישי בבוגרים (2002)[דרוש מקור].
כמו כן, בשנים אלו השיג גיל תוצאות בינלאומיות מכובדות, ובהן:
מקום 13 באליפות אירופה
מקום 25 בדירוג העולמי
מקום שלישי בגביע העולם לנוער
מקום שלישי בתחרות סבב הדירוג העולמי לבוגרים
בשנת 2006 קיבל גיל מלגת סיוף מלאה באוניברסיטת המדינה של אוהיו, אך עקב פציעה בפרק כף ידו נאלץ לחזור לישראל לאחר שנה אחת בלבד[דרוש מקור].
ב-2004 הקים גיל עם מאמנו שפרוכמן את מועדון הסיוף מכבי הוד השרון, בו הוא גם שימש עוזר מאמן במהלך העשור הראשון של המאה ה-21.
גיל למד לתואר ראשון בפסיכולוגיה באוניברסיטה העברית, ולתואר שני בפסיכולוגיה חינוכית במרכז האקדמי פרס. כיום עובד בשירות הפסיכולוגי החינוכי כפסיכולוג חינוכי מומחה. מתגורר בטירת כרמל.
משין גאן קלי

ערך זה עוסק בגנגסטר. אם התכוונתם לראפר, ראו .
| --- | --- |

 לידה:  18 ביולי 1895 ממפיס, ארצות הברית 
 פטירה:  18 ביולי 1954 (בגיל 59) קנזס, ארצות הברית 
 שם לידה:  George Kelly Barnes 
 מדינה:  ארצות הברית 
 מקום קבורה:  Cottondale 
 השכלה:  אוניברסיטת המדינה של מיסיסיפי  Central High School 
 תקופת הפעילות:  1920–1933 (כ־13 שנים) 
 
ג'ורג קלי בארנס (באנגלית: George Kelly Barnes;‏ 18 ביולי 1895 – 18 ביולי 1954), הידוע בכינויו "משין גאן קלי" (Machine Gun Kelly, "קלי המקלע"), היה גנגסטר אמריקאי בתקופת היובש בארצות הברית. כינויו ניתן לו בשל נשקו האהוב, תת מקלע מסוג תומפסון. פשעו המפורסם ביותר היה חטיפתו של איל הנפט ואיש העסקים צ'ארלס אורטשל ביולי 1933, אשר בעטיו הוא וחבורתו הרוויחו כ-200,000 דולר דמי כופר. חקירת ה-FBI בנושא איפשרה בסופו של דבר את מעצרו של קלי בעיר ממפיס, במדינת טנסי ב-26 בספטמבר 1933. בין יתר פשעיו נכללו מסחר בלתי חוקי באלכוהול ושוד מזוין.
קריירה

במהלך שנות ה-20 וה-30 של המאה ה-20, בתקופת היובש, קלי עבד כמבריח בלתי חוקי של אלכוהול, עבור עצמו ועבור אחרים. כעבור זמן קצר והיתקלויות ספורות עם כוחות שיטור מקומיים בעיר ממפיס, הוא החליט לעזוב את העיר ולנוע מערבה עם חברתו החדשה. על מנת להגן על משפחתו ולברוח ביתר קלות מכוחות השיטור המקומיים, הוא שינה את שמו לג'ורג ר. קלי. הוא המשיך לבצע פשעים קטנים והברחה בלתי חוקית של אלכוהול. ב-1928 הוא נעצר בטלסה, במדינת אוקלהומה, בשעה שניסה להבריח אלכוהול לתוך שמורה אינדיאנית. הוא נידון לשלוש שנות מאסר בבית הכלא לווינוורת' במדינת קנזס, והחל מרצה עונשו ב-11 בפברואר 1928. על פי הדיווחים הוא היה אסיר למופת ולפיכך שוחרר בשחרור מוקדם. זמן קצר לאחר מכן, קלי נשא לאישה את קאתרין תורן, אשר רכשה עבורו את תת-המקלע הראשון שלו, ואף טרחה רבות לפרסם את שמו בחוגי הפשע השונים. בין היתר, היא נודעה כמי שחילקה לפושעים שונים כמזכרת את תוף (מחסנית) מכונת היריה שלו. יתר על כן, על פי היסטוריונים שונים היא זו שיזמה מעשי שוד בנק שונים.
מותו

משין גאן קלי ריצה עוד 21 שנות מאסר בהם השתתף בעבודות כלא ולאחר מכן הועבר בשנת 1951 לליווינוורת'. ב-18 ביולי 1954, שהיה יום הולדתו ה-59, נפטר קלי מהתקף לב. קלי נקבר בקוטונדייל שבטקסס.
בתרבות הפופולרית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הראפר ושחקן הקולנוע קולסון בייקר אימץ את הכינוי Machine Gun Kelly כשם במה.
מרטי ורז'ס

מרטי ורז'ס אי מאסה (בקטלאנית: Martí Vergés i Massa;‏ 8 במרץ 1934 – 17 בפברואר 2021) היה כדורגלן ספרדי-קטלאני ששיחק בעמדת הקשר. ורז'ס שיחק במשך כל הקריירה המקצועית שלו במדי ברצלונה, בשנים 1956–1966, אחרי שגדל במערכת הנוער של המועדון. לצד משחקו במדי ברצלונה, ייצג ורז'ס גם את נבחרת ספרד, עמה השתתף במונדיאל 1962.
קריירה > קריירת נבחרות

ורז'ס ערך את הופעת הבכורה במדי נבחרת ספרד במשחק מוקדמות מונדיאל 1958 ב-8 במאי 1957, אז הפסידה ספרד לסקוטלנד 2–4. ורז'ס השתתף גם במשחק השני נגד סקוטלנד שבוע לאחר מכן, בו ניצחה ספרד 1–4. ספרד סיימה בביתה במקום ה-2, מאחורי סקוטלנד, ולא הצליחה להעפיל למונדיאל. ורז'ס השתתף עם הנבחרת במשחקי ידידות לאחר הדחתה ממוקדמות יורו 1960. ב-17 בדצמבר 1959 פתח במשחק הידידות נגד צרפת, הבקיע שער ועזר לנבחרתו לנצח 4-3. ב-13 במרץ 1960 כבש שער לאחר שנכנס כמחליף במשחק נגד איטליה, בו ניצחה ספרד 1–3. לאחר מכן העפילה ספרד למונדיאל 1962, מבלי שוורז'ס ישתתף באף משחק מוקדמות, אך ורז'ס זומן בכל זאת לסגל הנבחרת לטורניר עצמו. במונדיאל, שנערך בצ'ילה, פתח ורז'ס בשני משחקים בשלב הבתים, הראשון ניצחון 0–1 על מקסיקו והשני הפסד 1–2 לברזיל. ספרד הודחה מהטורניר בשלב הבתים. היה זה משחקו האחרון במדי הנבחרת. בסך הכול השתתף ב-12 משחקי נבחרת ספרד, בהם כבש פעמיים.
יתר על כן, כקטלאני, שיחק ורז'ס במדי נבחרת קטלוניה, במדיה שיחק בשלושה משחקי ידידות והבקיע פעם אחת.
נפטר ב-17 בפברואר 2021.
תארים > ברצלונה

אליפות ספרד (2): 1958/59, 1959/60
הגביע הספרדי (3): 1956/57, 1958/59, 1962/63
גביע ערי הירידים (3): 1955/58, 1958/60, 1965/66
הערות שוליים

↑  Marti verges passes away, באתר מועדון כדורגל ברצלונה
| נבחרת ספרד – מונדיאל 1962 |
| --- | --- | --- |
|  1 ארקיסטאין •  2 סדורני •  3 כרמלו •  4 קויאר •  5 דל סול •  6 די סטפנו •  7 אצ'ברייה •  8 גאראי •  9 חנטו •  10 גראסיה •   11 ריבייה •  12 פיירו • 13 פצ'ין •  14 פושקש • 15 מרטינס • 16 רייחה • 17 רודרי • 18 אדלרדו • 19 סנטמריה • 20 סגרה • 21 לואיס סוארס • 22 ורז'ס • מאמן: הררה |  1 ארקיסטאין •  2 סדורני •  3 כרמלו •  4 קויאר •  5 דל סול •  6 די סטפנו •  7 אצ'ברייה •  8 גאראי •  9 חנטו •  10 גראסיה •   11 ריבייה •  12 פיירו • 13 פצ'ין •  14 פושקש • 15 מרטינס • 16 רייחה • 17 רודרי • 18 אדלרדו • 19 סנטמריה • 20 סגרה • 21 לואיס סוארס • 22 ורז'ס • מאמן: הררה | ספרד |
משה לייב ליליינבלום

.
| --- | --- |

 לידה:  22 באוקטובר 1843 קדאייני, פלך קובנה, האימפריה הרוסית 
 פטירה:  12 בפברואר 1910 (בגיל 66) אודסה, האימפריה הרוסית 
 השקפה דתית:  יהדות 
 חתימה:   
 
משה יהודה לייב לִילְיֶינְבְּלוּם (בראשי תיבות: מל"ל; בכתיב יידי: ליליענבלום; ברוסית: Мойше Лейб (Моисей Лев) Гиршевич Лилиенблюм; כ"ט בתשרי תר"ד, 22 באוקטובר 1843, קיידאן, פלך קובנה, האימפריה הרוסית – ג' באדר א' תר"ע, 12 בפברואר 1910, אודסה, פלך חרסון, האימפריה הרוסית) היה משכיל וסופר שכתב בעברית, ברוסית וביידיש, מראשי תנועת חובבי ציון ברוסיה.
ביוגרפיה

ליליינבלום נולד ב-1843 בעיירה קיידאן שליד קובנה (אז בתחום המושב של האימפריה הרוסית, כיום בליטא). בגיל שלוש עשרה ארגן חבורת נערים ללימודי 'עין יעקב', בגיל חמש עשרה השיאו אותו הוריו לנערה בת 13, אחרי חתונתו עבר להתגורר ליד הורי אשתו בווילקומיר. בווילקומיר נחשף בהדרגה לספרות ההשכלה הביקורתית, בעיקר זו של נחמן קרוכמל, ובד בבד החלו קנאי ורבני ווילקומיר לרדוף אותו עד חורמה. תקופה מסוימת התגורר בקובנה, שם קיבל גיבוי ממשכילי העיר, אך בשל קשיי פרנסה שב לווילקומיר, פתח שם ישיבה לצעירים ולימד בה.
ליליינבלום הושפע גם מהסופר המשכיל אברהם מאפו. האידיאל שהנחה אותו היה תיקון מצבו הרוחני של עם ישראל, וכך הצטרף לתנועת ההשכלה. בתקופה זו היה שמרן יותר ממשכילים אחרים, האמין בתלמוד בכל ליבו, אך ראה צורך להקל בחומרות שהונהגו במשך הדורות ונאבק על דעותיו אלה מול הרבנים. חיבוריו מתקופה זו 'ארחות התלמוד' ו'נוספות לארחות התלמוד' שהתפרסמו בהמשכים מעל דפי כתב העת המליץ, עוררו עליו את חמת רבני ליטא, בראשם הרב מרדכי גימפל יפה והרב יוסף זכריה שטרן, שנכנסו עמו לפולמוס חריף מעל דפי הלבנון ו'המליץ'.
בשנת 1869 הגיע לאודסה, מתוך מגמה ללמוד רוסית ולהכין את עצמו ללימודי גימנסיה מאוחרים. אולם בעיר זו נחל אכזבה מרה לנוכח אופייה החילוני הבוטה בכל מה שהיה קדוש ויקר בעיניו, הלא היא המסורת היהודית. הוא פחד ממה שהגדיר "רוח השרלטנות והכפירה שנושאת עמה רוח הלאום". באודסה הרצה על השקפותיו נגד ההפקרות בכללה. בתקופה זו נואש מלתקן את הדת ואת התלמוד, ופנה להטיף לשינוי כלכלי וחברתי כפתרון לעם ישראל. על מנת ליישם את שיטתו פיתח את רעיונו לייסד מושבות ליהודי רוסיה.
פרעות סופות בנגב שינו את מגמתו של ליליינבלום לייסד מושבות ברוסיה, משום שהבין שבני עמו נרדפים, באשר הם משום ש“זרים אנחנו. זה סוד צרותינו בימי גלותנו” ולכן הפתרון הנחוץ הוא שאין לחפש בית במקום אחר, אלא רק לצאת מהגלות ולשוב לארץ ישראל. הוא פנה לעסוק ביישוב בארץ ישראל. החל מ-1881 הצטרף לתנועת "חובבי ציון", והפיץ את הרעיון הלאומי. צירף את יהודה לייב פינסקר לתנועה. עם היווסדה של חברת תמיכת יהודים עובדי אדמה ובעלי מלאכה בסוריה וארץ ישראל שימש כמזכיר החברה עד יום מותו. אחרי הקונגרס הציוני הראשון (בזל, 1897) נעשה ליליינבלום לציוני מעשי, והתנגד לשיטת הציונות הרוחנית של אחד העם.
במרבית שנותיו התפרנס ליליינבלום מכתיבה והוראה והתמודד עם קשיי פרנסה, עד שב-1885 מונה למזכיר החברה קדישא באודסה וכיהן בתפקיד במשך כ-25 שנה.
בשנת 1909 חלה וכעבור כשנה נפטר. במסע ההלוויה השתתפו עשרות אלפי איש ובעשרות ערים, ברחבי העולם ובכלל זה בארץ ישראל נערכו לו הספדים. בכל העיתונים היהודיים, בכל השפות, התפרסמו מאמרים על אודותיו.
בנו הוא זמר האופרה שלמה ליליינבלום, שעלה לארץ בשנת 1925 והתיישב בראשון לציון, שם נישא למיכל לבית חביב (לובמן), בתו של מרדכי חביב.
יצירתו וכתביו

שירו הראשון של ליליינבלום התפרסם ב-1866 והוא חתם בשם “משה ליב העררליכטזאהן, מורה לבני-ישיבה בווילקאָמיר” (השם “העררליכטזאהן” הוא תרגום ליידיש של המלים: בן צבי, שהיה שמו של אביו.)
ליליינבלום כתב חיבורים שונים, חלקם ביוגרפיות, וכן מאמרים בעברית, ביידיש וברוסית, שנועדו לפרסם את רעיונותיו בנושא הציונות. ספריו סודרו על ידו ויצאו לאור אחרי מותו על ידי חבריו מאודסה. מכתביו:
קהל רפאים: שיר, אודסה: דפוס מ"א בעלינסאן, תר"ל-1870.
בקרת לכל שירי יהודה לייב גארדאן, [חמו"ל, תרמ"ה].
חטאת נעורים (תחת שם העט "צלפחד בר חשים התוהה"), וינה: דפוס בראג וסמאלענסקין, תרל"ו-תרנ"ט (1876–1879).
על תחיית ישראל על אדמת ארץ אבותיו, אודסה: 1884 – החשוב שבחיבוריו הציוניים של ליליינבלום, שנכתב על שני חלקיו בעקבות הסופות בנגב.
לשאלת קיום הלאומיות הישראלית, [אודסה: אחיאסף, תרס"ז-תרס"ח].
זרובבל, אָדער, שיבת ציון: אַ דראַמע אין פינף אַקטען, אודסה: דפוס אדעססקי וויעסטניק, 1888 – דרמה היסטורית ביידיש.
דרך לעבור גולים [גאולים]: ורשה: אחיאסף, תרנ"ט-1899.
דרך תשובה: ורשה, 1899.
חמשה מומנטים בחיי משה: ורשה, 1901.
הנצחה

על שמו נקראו כפר מל"ל, רחובות מל"ל בירושלים, חיפה ורמת גן, וכן רחוב ליליינבלום המרכזי בתל אביב, וכן רחובות בנתניה, ראשון לציון ובערים נוספות.
לקריאה נוספת

זלמן אפשטיין, משה ליב ליליינבלום, שיטתו והלך מחשבותיו, תל אביב: דביר תרצ"ה.
מרדכי רבינזון, הפובליציסטיקה. משה ליב ליילנבלום, בספרו "ספרותנו החדשה", ע' 129-141, וילנה תרפ"ג (1923).
"משה ליב לילינבלום", בתוך מרדכי בן הלל הכהן, מערב עד ערב, כרך א, עמ' רמה–רסד. (נדפס קודם לכן ב"לוח אחיאסף" תרנ"ד.)
איגרות משה לייב ליליינבלום ליהודה לייב גורדון (הובאו לדפוס בצירוף הקדמה והערות על ידי שלמה בריימן), ירושלים: מאגנס, תשכ"ח.
מרי ברטון

| --- | --- |

דף ההתחלה בגרסה המקורית של הספר
 מידע כללי
 מאת:  אליזבת גאסקל
 שפת המקור:  אנגלית
 סוגה:  רומן
 מקום התרחשות:  מנצ'סטר 
 הוצאה
 הוצאה:  Chapman & Hall 
 תאריך הוצאה:  1848
 הוצאה בעברית
 תרגום:  לא תורגם
 
מרי ברטון (באנגלית: Mary Barton) הוא הרומן הראשון מאת הסופרת הבריטית אליזבת גאסקל, הוא פורסם ב-1848. העלילה מתרחשת בעיר מנצ'סטר שבאנגליה בזמן שנות השלושים והארבעים של המאה ה-19, והיא מתייחסת לקשיים שהמעמדות הנמוכים ביותר בתקופה הוויקטוריאנית היו צריכים להתמודד איתם.
עלילה

הרומן מתחיל במנצ'סטר, שם אנחנו מכירים את משפחת ברטון ואת משפחת וילסון, שתי משפחות ממעמד הפועלים. ג'ון ברטון מתגלה כאדם המטיל ספק בחלוקה של העושר וביחסים שבין העניים לעשירים. בנוסף הוא גם מתאר איך גיסתו אסתר נעלמה לאחר שברחה מביתה.
מיד לאחר מכן מרת ברטון מתה, וג'ון נשאר עם ביתו מרי להתמודד עם העולם האכזרי סביבם. ג'ון המדוכא הושפע קשות ממותו של בנו טום בגיל צעיר, לאחר מות אשתו, הוא מתחיל להיות מעורב בארגונים למען זכויות העם אשר מתקשרים לארגוני המסחר.
מרי מתחילה לעבוד אצל תופרת (אביה התנגד לכך שהיא תעבוד במפעל), היא הופכת למושא אהבתם של העובד ג'ם וילסון והנרי קארסון העשיר, בנו של בעל בית חרושת. מרי מקווה להתחתן עם הנרי קארסון וכך להבטיח לה ולאביה חיים נוחים, אבל מיד לאחר שהיא מסרבת להצעת הנישואין של ג'ם היא מבינה שהיא באמת מאוהבת בו. היא מחליטה להתחמק מקארסון ומקווה שתוכל להראות את רגשותיה לג'ם במהלך הזמן. ג'ם מאמין שהחלטתה סופית, למרות שרגשותיו כלפיה לא משתנים.
בינתיים אסתר שבה ומנסה להגיד לג'ון ברטון שהוא חייב להציל את מרי מלהפוך להיות כמוה, אישה מופקרת. ג'ון רק מרחיק אותה והיא נכנסת לכלא במשך חודש באשמת שיכרות. לאחר שהיא משתחררת היא מדברת עם ג'ם על אותו נושא. ג'ם מבטיח לה שהוא יגן על מרי ומתעמת עם קארסון, בסופו של דבר הם רבים. שוטר עד לקרב שלהם.
זמן קצר אחר כך קארסון נמצא מת כתוצאה מירי וג'ם נעצר על חשד, הרובה שלו נמצא בזירת הפשע. אסתר מחליטה לחקור את העניין ומגלה שהריפוד שעטף את הרובה הוא פיסת נייר עם השם של מרי.
היא מבקרת את מרי ואומרת לה להציל את אהובה, לאחר שהיא עוזבת מרי מבינה כי האשם הוא אביה ולא ג'ם. עכשיו היא חייבת להציל את ג'ם בלי לחשוף את אביה. בעזרת ג'וב לף (הסב החכם של חברתה מרגרט), מרי נוסעת לליברפול למצוא את האדם היחיד שיכול לספק אליבי לג'ם, ויל וילסון, בן דודו של ג'ם ומלח שהיה עמו בלילה של הרצח. לרוע המזל הספינה של ויל בדיוק עוזבת את הנמל, מרי רודפת אחרי הספינה בסירה קטנה וויל מבטיח שהוא יחזור להעיד.
בזמן המשפט ג'ם לומד על אהבתה של מרי אליו. וויל מגיע ומעיד, ג'ם נמצא חף מפשע. מרי נופלת למשכב בזמן המשפט ולאחר שהיא מבריאה היא חוזרת למנצ'סטר להתמודד עם אביה, אשר יסורי המצפון הרסו אותו. הוא מספר לאביו של קארסון את האמת, שהוא הרוצח ושמה שגרר אותו לרצח זה חוסר השיווין בין המעמדות. אביו של קארסון עדיין מחפש נקמה אך לאחר שהוא חוזר בתשובה הוא סולח לג'ון שמת מיד לאחר מכן.
ג'ם מחליט לעזוב את אנגליה, המוניטון שלו נהרס והוא לא יכול למצוא עבודה. הרומן מסתיים עם ג'ם ומרי, כעת בעל ואישה והורים לילד, ועם מרת וילסון, אימו של ג'ם, החיים באושר בקנדה.
ראו גם

צפון ודרום, אחד מרומניה המאוחרים של גאסקל בעל נושא דומה.
מרטי סקורל

| --- | --- |

סקורל, 2017
 לידה:  26 ביולי 1988 (בן 36) ליטלפורט, קיימברידג'שייר, אנגליה
 שם במה:  מרטי סקורל פרטי מרטי אל ויליאניסטו
 משקל:  88 ק"ג
 גובה:  1.75 מטר
 לאום:  אנגלי
 קריירה מקצוענית:  פברואר 2005 – הווה (כ־19 שנים)
 מאמנים:  ג'ון ריצ'י פרנק רימר סטיב גריי
מרטין סקורל (באנגלית: Martin Scurll; נולד ב-26 ביולי 1988) הידוע יותר בשם הבמה שלו, מרטי סקורל הוא מתאבק אנגלי. הוא מוכר בעיקר בשל תקופתו בארגון ההיאבקות Ring of Honor‏ (ROH), כמנהיג קבוצת וילאן אנטרפרייזס (קבוצה שכללה את ברודי קינג ו-PCO), שבו היה פעם אחת אלוף הטלוויזיה של ROH ופעם אחת אלוף השלישיות של ROH.
בנוסף, הוא הופיע בארגון ההיאבקות היפני New Japan Pro-Wrestling‏ (NJPW), שבו היה פעם אחת אלוף במשקל כבד ג'וניור של IWGP ופעם אחת אלוף השלישיות של NEVER. בין מאי 2017 לאוקטובר 2018 הוא היה חבר בקבוצת הבולט קלאב, עד שנוצרה ממנה קבוצה חדשה בשם The Elite.
כמו כן, הוא הופיע במספר ארגוני היאבקות נוספים כשהבולטים ביניהם הם Impact Wrestling,‏ Pro Wrestling Guerrilla‏ (PWG) ו-Revolution Pro Wrestling‏ (RPW).
חיים אישיים

סקורל היה במערכת יחסים עם המתאבת דיאונה פוראזו בין השנים 2017 ל-2019.
כחלק מהתנועה החברתית Speaking Out, סקורל הואשם בגין תקיפה מינית של אישה, כשהאחרונה האשימה אותו בכך שהוא שיכר אותה ותקף אותה מינית כשהייתה בת 16. בתגובה, סקורל הודה שהמקרה אכן קרה, אך מצד שני טען שזה היה בהסכמה.
אליפויות והישגים

הישגים בארגון ההיאבקות Danish Pro Wrestling – DPW
אליפות במשקל כבד קל של DPW (פעם אחת)
הישגים בארגון ההיאבקות Destiny World Wrestling
אליפות Destiny World (פעם אחת)
הישגים בארגון ההיאבקות Dropkixx Wrestling
אליפות במשקל בינוני של IWC (פעם אחת)
טורניר אליפות במשקל בינוני של IWC‏ (2005)
פרס הבייביפייס הטוב ביותר (2005)
הישגים בארגון ההיאבקות Federacion Universitaria de Lucha Libre
האליפות הצ'יליאנית הלאומית הבלתי מעורערת (פעם אחת, נוכחי)
הישגים בארגון ההיאבקות Fight! Nation Wrestling – FNW
האליפות הבריטית של FNW (פעם אחת)
הישגים בארגון ההיאבקות International Pro Wrestling: United Kingdom – IPW:UK
האליפות הבריטית במשקל קל של IPW:UK (פעם אחת)
אליפות הזוגות של IPW:UK (פעמיים)  - עם זאק סייבר ג'וניור
טורניר האליפות הבריטית במשקל קל של IPW:UK‏ (2012)
גביע סלסי (2012)
הישגים בארגון ההיאבקות Melbourne City Wrestling – MCW
טורניר MCW Invitational‏ (2016)
הישגים בארגון ההיאבקות New Japan Pro Wrestling - NJPW
אליפות במשקל כבד ג'וניור של IWGP (פעם אחת)
אליפות השלישיות במשקל פתוח של NEVER (פעם אחת)  - עם מאט ג'קסון וניק ג'קסון
הישגים בארגון ההיאבקות Pro Wrestling Guerrilla - PWG
הקרב של לוס אנג'לס (2016)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-31 מתוך 500 המתאבקים הטובים ביותר לשנת 2017
הישגים בארגון ההיאבקות Progress Wrestling
אליפות העולם של Progress (פעמיים)
הישגים בארגון ההיאבקות Revolution Pro Wrestling – RPW
האליפות הבריטית במשקל כבד של RPW (פעם אחת)
האליפות הבריטית במשקל קל של RPW (פעם אחת)
אליפות הזוגות הבריטית הבלתי מעורערת של RPW (פעמיים)  - עם זאק סייבר ג'וניור
אלוף הטריפל קראון הראשון
הישגים בארגון ההיאבקות Ring of Honor – ROH
אליפות הטלוויזיה של ROH (פעם אחת)
אליפות השלישיות של ROH (פעם אחת)  - עם ברודי קינג ו-PCO‏
הישרדות הכשירים ביותר (2018)
הישגים בארגון ההיאבקות Southside Wrestling Entertainment – SWE
אליפות ספיד קינג של SWE (פעם אחת)
טורניר אליפות ספיד קינג של SWE‏ (2012)
הישגים בארגון ההיאבקות Swiss Wrestling Entertainment – SWE
אליפות הזוגות של SWE (פעם אחת)  - עם מאיק טוגה
הישגים בארגון ההיאבקות Ultimate Pro Wrestling – UPW
אליפות במשקל כבד של UPW (פעם אחת)
טורניר אליפות במשקל כבד של UPW‏ (2015)
הישגים בארגון ההיאבקות Westside Xtreme Wrestling - wXw
אליפות העולם המאוחדת של wXw (פעם אחת)
הישגים בארגון ההיאבקות What Culture Pro Wrestling / Defiant Wrestling
אליפות WCPW/Defiant (פעם אחת)
הישגים בארגון ההיאבקות World Series Wrestling – WOW
אליפות העולם של WOW (פעם אחת, נוכחי)
אליפות הזוגות של WOW (פעם אחת)  - עם ברודי קינג
הישגים בארגון ההיאבקות Wrestling Superstar
האליפות הלאומית של Wrestling Superstar (פעם אחת)
הערות שוליים

↑  מרטי סקורל מגיב על אישומי התקיפה המינית, טוען שזה היה ב"הסכמה"
| אלופי הטלוויזיה של ROH |
| --- | --- | --- |
| 2010 | אדי אדוארדס • כריסטופר דניאלס • אל ג'נריקו • ג'יי לית'ל • רודריק סטרונג • אדם קול • מאט טייבן • תומאסו צ'אמפה • טומוהירו אישי • בובי פיש • ויל אוספריי • מרטי סקורל • קושידה • קני קינג • סילאס יאנג • פאנישמנט מרטינז • ג'ף קוב • שיין טיילור • דרגון לי |  |
| 2020 | טרייסי ויליאמס • טוני דפן • דלטון קאסל • רת' טייטוס • מינורו סוזוקי • סמואה ג'ו • קייל פלטשר (נוכחי) |  |
סקורל כאלוף במשקל כבד ג'וניור של IWGP
נוטוס

| --- | --- |

 תפקיד:  אל הרוח הדרומית
 אלים מקבילים:  אוסטר 
 אב:  אסטראוס 
 אם:  אאוס 
 אחים:  זפירוס, יורוס, בוריאס 
 צאצאים:  האאורות 
 
ציור פרסקו ביזנטי של האל נוטוס
נוטוס (ביוונית עתיקה: Νότος; בלטינית: Notus) היה האל היווני של הרוח הדרומית. הוא היה קשור לרוח החמה המייבשת של עלייתו של סיריוס לאחר אמצע קיץ, נחשב לאל המביא את סערות סוף הקיץ והסתיו, וכמשמיד גידולים.
המקביל הרומי של נוטוס הוא אוסטר, התגלמות רוח הסירוקו, רוח דרומית שמביאה מזג אוויר מעונן, רוחות חזקות וגשם לדרום אירופה ממדבר סהרה.
הערות שוליים

↑  וגטיוס, מיניאטורות הסטוריות ימיות, על עיקרי המלחמה בים, 38 - על שמות הרוחות ומספרן. תרגום - מאיר שש., באתר פרויקט בן יהודה
↑  לוקיוס אנאוס סנקה, מחקרי הטבע, ספר חמישי, יז. תרגום - אהרן קמינקא, באתר פרויקט בן יהודה
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
נוטוכרוס

| נוטוכרוס |
| --- | --- |
 איור נוטוכרוס (במרכז) לצד מטרידיוכרוס (מימין) וחזיר יבלות (משמאל)
תקופה
מיוקן-פליוקן כ-3,600,000–700,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: נוטוכרוס
מינים
 N. capensis  N. clarki  N. euilus  N. scotti
שם מדעי
 Notochoerus

נוטוכרוס (שם מדעי: Notochoerus) הוא סוג נכחד של חזיר גדול מתת-המשפחה הנכחדת Tetraconodontinae, אשר חי באפריקה של הנאוגן (בין המיוקן לפליוקן). המאובנים שלו התגלו באתיופיה ואוגנדה ותוארו למדע ב-1925 בידי החוקר האנגלי ריצ'רד לייקר (אנ'). הסוג מכיל 4 מינים שבמקור נחשבו לחלק מהסוג Nyanzachoerus, אך הופרדו עקב מתאר נפרד של החטים הרחבים.
חזיר זה היה גדול יחסית והוא הגיע לאורך ממוצע 210 ס"מ, לגובה 130 ס"מ ולמשקל מוערך של 250–450 ק"ג, מה שהופך אותו לאחד הגדולים שבחזירים. הגולגולת הייתה דומה מעט לזה של חזיר יבלות והייתה רחבה ובעלת מספר זיזים בולטים שנוצרו מאמייל מעליה וחטים רחבים ששימשו כנראה למאבק יריבים.
הערות שוליים

↑  "A new species of Notochoerus (Artiodactyla, Suidae) from the Pliocene of Ethiopia". Journal of Vertebrate Paleontology. 24: 474–480. doi:10.1671/2499
↑  Evolving Eden By Alan Turner and Mauricio Anton
נגרי סמבילן

נגרי סמבילן (במלאית: Negeri Sembilan) היא מדינה במלזיה. נגרי סמבילן נמצאת בחלקה המערבי של מלזיה, בחצי האי המלאי, והיא גובלת בסלנגור בצפון-מערב, פהנג בצפון-מזרח, ג'והור במזרח, מלאקה בדרום ומצר מלאקה במערב. בירתה היא סרמבן.
בניגוד למדינות מונרכיות אחרות במלזיה בראש נגרי סמבילן לא עומד סולטאן אלא יאמטואן בסאר (במלאית: Yamtuan Besar). מקום מושבו של היאמטואן בסר הוא בסרי מננטי.
שמה המורחב של המדינה הוא נגרי סמבילן דרול חוסוס (במלאית: Negeri Sembilan Darul Khusus, בג'אווי: نڬري سمبيلن دار الخصوص).
היסטוריה

מיננגקבאואים מהאי סומטרה התיישבו באזור נגרי סמבילן של היום במאה ה-14. בהמשך האזור הפך למדינת חסות מיננגקבאואית של סולטנות מלאקה ולאחר שזו נפלה ב-1511 היא הייתה מדינת חסות של סולטנות ג'והור.
בסוף המאה ה-19 בריטניה החלה להשתלט בהדרגה על נגרי סמבילן. ב-1896 נגרי סמבילן התאחדה עם פרק, סלנגור ופהנג לתוך המדינות המלאיות המפודרלות (Federated Malay States), מדינת חסות פדרטיבית של בריטניה. ב-1946 המדינות המלאיות המפודרלות התאחדו עם יתר המושבות ומדינות החסות הבריטיות בחצי האי המלאי לאיחוד המלאי, שהפך להיות ב-1948 לפדרציית מלאיה. פדרציית מלאיה קיבלה עצמאות ב-1957 וב-1963 היא הייתה בין המדינות שהתאחדו והרכיבו את מלזיה.
כלכלה

כלכלת נגרי סמבילן מתבססת בעיקר על חקלאות, גידול מקנה, תיירות ותעשייה.
מרינה לנגנר

| --- | --- |
אין תמונה חופשית
 לידה:  21 במאי 1954 (בת 70) דיסלדורף, הרפובליקה הפדרלית של גרמניה 
 מדינה:  גרמניה גרמניה
 פרופיל ב-IMDb
 
מרינה לנגנר (בגרמנית: Marina Langner; נולדה ב-21 במאי 1954) היא שחקנית גרמנייה. מיס גרמניה לשנת 1975.
ביוגרפיה

לנגנר נולדה בדיסלדורף, ב-1975 זכתה בתחרות מיס גרמניה, בתחרות מיס עולם באותה שנה נבחרה למקום השני.
בשנה זו גם הופיעה בפרק של משחק הטלוויזיה "Am laufenden Band" ששודר בערוץ "Das Erste".
ב-1977 שיחקה בסרט "נשים בבית חולים" (Frauenstation) לצד הורסט בוכהולץ אודות רופאי נשים בבית חולים המתמודדים עם בעיות בחייהם האישיים המבוסס על רומן בעל אותו שם.
ב-1978 הייתה בתפקיד הראשי בסרט הספרדי "Ensalada Baudelaire".
ב-1980 שיחקה בסרט הקומדייה האיטלקי "אני שונא בלונדיניות" (Odio le bionde).
ב-1982 שיחקה בסרט Banana Joe (אנ') עם באד ספנסר כזמרת יפהפייה בה מתאהב הדמות הראשית.
כיום היא מתגוררת במינכן.
נועם גינגולד

נועם גינגולד
נועם גינגולד הוא מוזיקאי, מפיק מוזיקלי, ויזם בתחום המוזיקה. גינגולד עוסק בתחום האינדי רוק פופ ובמוזיקה אלקטרונית, ובזכות פועלו זה זכה בפרס עידוד יצירה מטעם אקו"ם בשנת 2010.
נועם הוא המייסד של חברת סאונדג'ים שמפתחת פלטפורמות אימון-אוזניים למוזיקאים אנשי סאונד ומפיקים מוזיקליים.
נועם הוא גם מעצב סאונד בעל שם עולמי. המייסד של חברת Musicrow המפתחת פלאגינים, סינטיסייזרים, אפקטים וירטואליים וסאונדים (Reaktor Ensembles) לפלטפורמת הריאקטור של Native Instruments. בסאונדים ובסינטיסייזרים של נועם משתמשים המפיקים המוזיקליים המובילים בעולם ביניהם סיימון פוספורד, טרנט רזנור, גיי סיגוורת', אד בולר, אד סטארינק, ריק סימפסון, ג'יימי מהוברק ועוד רבים נוספים.
בנוסף עומד נועם מאחורי מגזין LFO ליוצרי מוזיקה אשר פועל מאז שנת 2007 ומשמש מקור ידע ייחודי למוזיקאים ויוצרים בכל הקשור לצדדים הטכנולוגיים ביצירת והקלטת מוזיקה.
אלבומים

ב-2010 הוציא את האלבום "אהבה אפלה", אלבום אינדי רוק-פופ שמשלב אקוסטיקה ואלקטרוניקה רכה.
ב-2013 יצא אלבומו החדש "The Human Project" תחת השם Gingold X (בלייבל האנגלי Climactic Records) שעוסק באמביוולנטיות של תשוקה ופחד בעולם היפר-טכנולוגי.
ב-2019 שוחרר האלבום Pixie, תחת פרויקט Gamma Juice, בו משתף נועם פעולה עם אוריין סימון וגיא בן-צבי.
הערות שוליים

↑  טקס פרסי אקו"ם 2010 – מוזיקה פופולרית
↑  אסף נבו, ‏נבחרי השנה של אקו"ם לשנת 2010, באתר ‏מאקו‏, 25 בינואר 2011
| --- | --- |
בקרת זהויות :  NLI: 987009463781605171  VIAF: 41161451448364101630   WorldCat (עם VIAF): 41161451448364101630